Алексей Кондратьев сыуаш, мордва, мари, башҡорт, татар, рус һәм башҡа халыҡтарҙың әҙәбиәте, фәне, тарихыһәм мәҙәниәте тураһындағы 23 китаптың авторы һәм төҙөүсеһе. Ул 19-20 быуатта Өфө губернаһында эшләгән 150-нән ашыу Симбирск сыуаш уҡытыусылар мәктәбен тамамлаған кешеләрҙең эшмәкәрлеге тураһында материалдар йыйған. Сыуаш әҙәбиәте классиктары К. В. Иванов һәм Яков Ухсайҙың шәжәрәһен тикшергән. Ҡайһы бер яҙыусыларҙың ижади мираҫын йыйыу һәм һаҡлау менән шөғөлләнә, Бөйөк Ватан һуғышы ветерандары Ф. Н. Вуколов-Эрлик, С. А. Васильев, В. И. Озеровтың китаптарын баҫтырып сығара.